Komisijos reglamentas (EB) Nr. 1998/2000
2000 m. rugsėjo 21 d.
iš dalies keičiantis Reglamentą (EB) Nr. 1374/98, nustatantį išsamias pieno ir pieno produktų importo tvarkos taikymo ir tarifinių kvotų atidarymo taisykles, ir Reglamentą (EB) Nr. 174/1999, nustatantį išsamias specialiąsias Tarybos reglamento (EEB) Nr. 804/68 taikymo taisykles dėl pieno ir pieno produktų eksporto licencijų ir eksporto grąžinamųjų išmokų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 1670/2000 [2], ypač į jo 26 straipsnį,
kadangi:
(1) 1998 m. birželio 29 d. Komisijos reglamento (EB) Nr. 1374/98, nustatančio išsamias pieno ir pieno produktų importo tvarkos taikymo ir tarifinių kvotų atidarymo taisykles [3], su paskutiniais pakeitimais, padarytais Reglamentu (EB) Nr. 1491/2000 [4], 1 straipsnyje nustatyti kiekiai, kuriems nereikalaujama importo licencijos.
(2) 1999 m. sausio 26 d. Komisijos reglamento (EB) Nr. 174/1999, nustatančio išsamias specialiąsias Tarybos reglamento (EEB) Nr. 804/68 taikymo taisykles dėl pieno ir pieno produktų eksporto licencijų ir eksporto grąžinamųjų išmokų [5], su paskutiniais pakeitimais, padarytais Reglamentu (EB) Nr. 1961/2000 [6], 2 straipsnyje numatyti atvejai, kai eksporto licencijos nereikalaujama.
(3) 2000 m. birželio 9 d. Komisijos reglamento (EB) Nr. 1291/2000, nustatančio bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams [7], 5 straipsnio 1 dalyje nustatytas didžiausias 150 kg pieno produktų kiekis, iki kurio nereikia pateikti jokios licencijos. Siekiant aiškumo, atitinkamos Reglamentų (EB) Nr. 1374/98 ir (EB) Nr. 174/1999 nuostatos turėtų būti pritaikytos ir naujos specialios nuostatos turėtų būti nustatytos pieno produktų eksportui, leidžiančios nukrypti nuo kai kurių Reglamentų (EB) Nr. 800/1999 ir (EB) Nr. 1291/2000 nuostatų.
(4) Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1374/98 1 straipsnis pakeičiamas taip:
"1 straipsnis
Nepažeidžiant Reglamento (EB) 1291/2000 II antraštinės dalies, visų Reglamento (EB) Nr. 1255/1999 1 straipsnyje nurodytų produktų (toliau - pieno produktai) importui reikalaujama pateikti importo licenciją."
2 straipsnis
Reglamento (EB) Nr. 174/1999 2 straipsnis pakeičiamas taip:
"2 straipsnis
Grąžinamosios išmokos suteikiamos tik pateikus eksporto licenciją, taikant vienintelę išimtį atvejams, nurodytiems Reglamento (EB) Nr. 1291/2000 5 straipsnio 1 dalies pirmoje ir ketvirtoje įtraukose.
Taikant Reglamento (EB) Nr. 1291/2000 5 straipsnio 1 dalies ketvirtąją įtrauką, kai eksporto deklaracijoje įrašyti keli atskiri grąžinamųjų išmokų nomenklatūros, nustatytos Komisijos reglamentu (EEB) Nr. 3846/87 (2), arba Kombinuotosios nomenklatūros kodai, aprašai, susiję su kiekvienu kodu, laikomi atskira deklaracija."
3 straipsnis
Šis reglamentas įsigalioja 2000 m. spalio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. rugsėjo 21 d.